
ΕΝΗΜΕΡΩΣΗ ΣΧΕΤΙΚΑ ΜΕ ΤΗ ΛΕΙΤΟΥΡΓΙΑ ΤΩΝ ΣΧΟΛΙΚΩΝ ΜΟΝΑΔΩΝ ΤΩΝ ΥΠΗΡΕΣΙΩΝ ΚΑΙ ΤΩΝ ΔΟΜΩΝ ΣΤΟ ΔΗΜΟ ΘΕΣΣΑΛΟΝΙΚΗΣ

Κλειστά θα παραμείνουν και αύριο, Τετάρτη 11 Ιανουαρίου 2017, τα σχολεία πρωτοβάθμιας και δευτεροβάθμιας εκπαίδευσης καθώς και τα Κέντρα Ενισχυτικής Διδασκαλίας του Δήμου Θεσσαλονίκης.

Κλειστοί θα παραμείνουν αύριο, για λόγους ασφαλείας, και οι δημοτικοί παιδικοί σταθμοί, ενώ για οποιαδήποτε εξέλιξη της τελευταίας στιγμής θα υπάρξει σχετική ανακοίνωση. Για περιπτώσεις έκτακτης ανάγκης συστήνεται στους γονείς να επικοινωνούν με τα τηλέφωνα: 2313 – 317.714 και 2313 – 317.723.

Κλειστοί θα παραμείνουν αύριο και οι παιδικοί σταθμοί του Οργανισμού Βρεφονηπιακής Παιδικής και Οικογενειακής Μέριμνας (ΟΒΡΕΠΟΜ).
Δεν θα πραγματοποιηθούν τα μαθήματα γερμανικής γλώσσας στο 14ο Γυμνάσιο Λύκειο (Θεμιστοκλή Σοφούλη και Παπανδρέου 1), καθώς και τα μαθήματα ρωσικής ορολογίας στο Κέντρο Διά Βίου Μάθησης (Εγνατίας 132).

Στα Κέντρα Δημιουργικής Απασχόλησης Παιδιών (ΚΔΑΠ) της Κοινωφελούς Επιχείρησης Δήμου Θεσσαλονίκης (Κ.Ε.ΔΗ.Θ.) θα λειτουργήσει η πρωινή βάρδια, από τις 08.00 έως τις 17.00.

Επεκτείνονται έως και αύριο, Τετάρτη 11 Ιανουαρίου 2017, τα έκτακτα μέτρα με στόχο  την  προστασία  των ευπαθών ομάδων, και κυρίως των αστέγων, που λαμβάνει ο Δήμος Θεσσαλονίκης, στο πλαίσιο του πολιτικού σχεδιασμού. Συγκεκριμένα παραμένουν προσβάσιμοι οι θερμαινόμενοι χώροι: 
· 4ο Παράρτημα ΚΑΠΗ (Γρ. Λαμπράκη 42, τηλέφωνα 2310 – 212.002 και 2310 – 245.242) 

· 5ο Παράρτημα ΚΑΠΗ (Αλεξανδρείας 27, τηλέφωνα 2310 – 820.110 και 2310 – 863.038), κατά τις ώρες 09.00 έως τις 19.00

Οι παραπάνω χώροι θα λειτουργήσουν παράλληλα με τις δομές οι οποίες παρέχουν τις υπηρεσίες τους καθ’ όλη την διάρκεια του έτους, προσφέροντας προσωρινή φιλοξενία σε ευπαθείς ομάδες του πληθυσμού:  

· Υπνωτήριο Αστέγων του Δήμου Θεσσαλονίκης σε συνεργασία με τη ΜΚΟ ΑΡΣΙΣ (Ανδρέου Γεωργίου 13, τηλ. 2310 – 528.811), από τις 17.00 έως το πρωί της επομένης ημέρας στις 11.00 και το

· Κέντρο Ημερήσιας Υποδοχής Αστέγων σε συνεργασία με τη ΜΚΟ PRAKSIS (Μοναστηρίου 62, τηλ. 2310 – 527.938), από τις 10.30 έως τις 17.00

Οι Κοινωνικές Υπηρεσίες του Δήμου έχουν προμηθευτεί εκ νέου με κουβέρτες και sleeping bags, τα οποία η Δημοτική Αστυνομία διανέμει σε αστέγους της πόλης, ενημερώνοντάς τους παράλληλα για την λειτουργία των παραπάνω θερμαινόμενων χώρων.
Τα παραρτήματα του ΚΑΠΗ του Δήμου Θεσσαλονίκης λειτουργούν κανονικά. 


Για σήμερα, Τρίτη 10 Ιανουαρίου 2017, το παράρτημα του Δημοτικού Ωδείου που στεγάζεται στο Δημοτικό Κέντρο Μουσικής και Χορού Θεσσαλονίκης (Κουντουριώτη 17) παραμένει κλειστό. Κανονικά πραγματοποιούνται τα μαθήματα στο Δημοτικό Ωδείο στην οδό Κ. Καραμανλή 141 και στη σχολή χορού των ερασιτεχνικών τμημάτων  (Μαντινείας με Μπότσαρη).

Στον Τομέα του Αθλητισμού όλες οι δομές λειτουργούν κανονικά εκτός από τα μαθήματα τένις στο Πάρκο Φωκά και στο Πάρκο Κυκλοφοριακής Αγωγής, που δεν πραγματοποιούνται λόγω ψύχους.

Κλειστό θα παραμείνει, μέχρι νεοτέρας, το Δημοτικό Κολυμβητήριο Θεσσαλονίκης (Λαμπράκη και Κλεάνθους 72).
Οι εκθεσιακοί χώροι Αλατζά Ιμαρέτ (Κασσάνδρου 91-93), Γενί Τζαμί (Αρχαιολογικού Μουσείου 30) και η Δημοτική Πινακοθήκη Θεσσαλονίκης (Casa Bianca – Βασ. Όλγας 180 και Θεμ. Σοφούλη) θα παραμείνουν κλειστοί και αύριο, ενώ οι υπηρεσίες της Δημοτικής Πινακοθήκης θα λειτουργούν με προσωπικό ασφαλείας.
 Τα εγκαίνια της έκθεσης φωτογραφίας με τίτλο «ΕΥ ΖΗΝ», πού ήταν προγραμματισμένα για αύριο, Τετάρτη 11 Ιανουαρίου, στο Βαφοπούλειο Πνευματικό Κέντρο, αναβάλλονται για τις 16 Ιανουαρίου 2017.

Οι Περιφερειακές βιβλιοθήκες 40 Εκκλησιών, Κάτω Τούμπας, Σταθμού και Χαριλάου θα λειτουργήσουν για σήμερα, Τρίτη 10 Ιανουαρίου, έως και τις 15.00 ενώ οι βιβλιοθήκες Δελφών, Καλλιθέας και η Πρότυπη Σχολική Βιβλιοθήκη έως και τις 18.00. 

Όσοι δημότες έρθουν αντιμέτωποι με προβλήματα λόγω της κακοκαιρίας, μπορούν να επικοινωνούν με το τηλέφωνο του Αυτοτελούς Τμήματος Πολιτικής Προστασίας του Δήμου Θεσσαλονίκης, 2313 – 318.200.

























































